། །དྭགས་པོ་དུས་མཁྱེན་རྒོད་ཚང་པ་རྣམས་ཀྱིས། །མ་
འོངས་ཕྱག་ཆེན་ཁྲིད་ལུང་ཐོབ་ཕྱིན་ནས། །ཁོང་རྣམས་རྩ་བའི་བླ་མར་བཟུང་མཛོད་ལ། །གསོལ་བ་ཐོབ་དང་བྱིན་གྱིས་
རློབས་པ་དང༌། །ཉམས་རྟོགས་སྐེ་ཞེས་ཞལ་གྱིས་བཞེས་པ་ཡིན། །ཞེས་གསུངས་པ་ལྟར་གསོལ་བ་བཏབ་ན་རྗེས་སུ་འཛིན་
པར་ཞལ་གྱིས་བཞེས་ཕྱིར་དེ་དག་ལ་རྩ་བའི་བླ་མར་བཟུང་ཡང་ཤིན་ཏུ་ལེགས་ཏེ། ཀུན་མཁྱེན་གུ་ཎས་ཀྱང༌། དབང་ལུང་
གདམས་ཕྲན་རེ་ཙམ་ཀུན་ནས་ཐོབ། །ལྟར་སྣང་དད་ཞེན་རང་ཕྱོགས་ཀུན་ལ་ཡོད། །གཅེར་མཐོང་རང་ངོ་སུས་ཀྱང་སྤྲོད་མ་
མྱོང༌། །རྩ་བའི་བླ་མ་སུ་ཡིན་མི་འཚལ་ན། །རྒྱལ་བས་ཕྱག་ཆེན་བདག་པོར་ལུང་བསྟན་ཅིང༌། །མ་འོངས་བརྒྱུད་འཛིན་
གསོལ་བ་འདེབས་ནུས་ན། །རྟོགས་པ་སྐྱེ་བ་ཉིད་ཀྱིས་ཞལ་བཞེས་པ། །མཉམ་མེད་དྭགས་པོ་རྩ་བའི་བླ་མར་བཟུང་། །
འབྲེལ་ཐོགས་བླ་མ་རྣམས་དང་དབྱེར་མེད་བསྒོམ། །ཞེས་གསུངས་པ་ལྟར་བཅོམ་ལྡན་འདས་ཀྱིས་མདོ་སྡེ་ཏིང་འཛིན་རྒྱལ་
པོ་དང་པདྨ་དཀར་པོ་སོགས་ནས་ལུང་བསྟན་པའི་རྗེ་དྭགས་པོ་རིན་པོ་ཆེ་ཉིད་རྩ་བའི་བླ་མར་བཟུང་ན། འོད་དཔག་མེད་དང་
གུ་རུ་རིན་པོ་ཆེ་སོགས་ལ་བཟུང་བ་དང་ཡང་ཐ་མི་དད་དེ། དེ་ཡར་གུ་རུ་རིན་པོ་ཆེའི་ཞལ་ནས། ཨོ་རྒྱན་ང་ཉིད་གཉལ་མདའི་
ལྷ་རྗེར་སྤྲུལ། །དྭགས་སྒམ་སྙིང་པོའི་དོན་བསྒོམ་ཁྱུ་གཅིག་འབྱུང༌། །ཞེས་དང་། མདོ་སྔགས་མཐར་ཕྱིན་ཟླ་འོད་གཞོན་ནུ་ནི།
ཨོ་རྒྱན་ང་དང་དབྱེར་མེད་མཐོང་ཐོས་གྲོལ། །ཞེས་སོགས་གསུངས་ཕྱིར་གུ་རུ་ཉིད་ཡིན་པར་ཞལ་གྱིས་བཞེས་པས་ན་འོད་
དཔག་མེད་ཀྱང་དེས་རྟོགས་ནུས་པས་ན་དབྱེ་བ་མེད་པའི་ངེས་ཤེས་བསྐྱེད་དེ་གསོལ་བ་བཏབ་ན་ཕྱག་ཆེན་གྱི་མཆོག་དངོས་
རྩོལ་བ་ལ་འགྲན་ཟླ་དང་བྲལ་བའི་བཀའ་བབས་ཆེན་པོ། །ཨ་རཱ་གས། ཕྱག་ཆེན་རྒྱ་གཞུང་བོད་དུ་མང་འགྱུར་ཀྱང་། །གྲུབ་པ་
ཐོབ་པ་ཧ་ཅང་མང་བ་མིན། །ཕྱག་ཆེན་ལ་བརྟེན་དྭགས་པོ་ལྷ་རྗེའི་བརྒྱུད། །གྲུབ་ཐོབ་གནམ་གྱི་སྐར་མ་ལས་ཀྱང་མང་། ཞེས་
གསུངས་པ་ལྟར་རོ། །
དེ་མཚུངས་གསོལ་བ་སུས་བཏབ་བྱིན་གྱིས་བརླབ་པར་ཞལ་གྱིས་བཞེས་པའི་མ་འོངས་སངས་རྒྱས་དྲུག་པ་སེང་
2.4,7

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
གེའི་རྣམ་འཕྲུལ་དཔལ་ཀརྨ་པ་ཆེན་པོ་ལ་རྩ་བའི་བླ་མར་བཟུང་བ་ནི་ཤིན་ཏུ་ལེགས་པ་སྨོས་ཅི་དགོས། །ངོ་བོ་རྒྱལ་བ་ཀུན་གྱི་
ཕྲིན་ལས་ཀྱི་རྣམ་འཕྲུལ་ཡིན་པ་དང༌། རྣམ་པ་མ་རུང་སྙིགས་མའི་གདུལ་བྱ་འདུལ་ཕྱིར་སྲིད་པ་མི་ཡི་གཟུགས་སུ་བྱོན་ནས་
མཆོག་དམན་ཀུན་གྱི་ད་ལྟའི་དུས་སུ་མཇལ་ནུས་པའི་ཐུགས་རྗེའི་མཐུ་གྲུབ་པའི་རྨད་དུ་བྱུང་བ་འདི་ལྟ་བུ་ལ་རྩ་བའི་བླ་མར་
བཟུང་ན། སྣང་མཐའ་སྤྱན་གཟིགས་པད་འབྱུང་སོགས་ལ་བཟུང་བ་དང་ཐ་དད་ཅི་ཡང་མེད་པ་སྟེ། དེ་ཡང་ཨོ་རྒྱན་ཆེན་པོས་
རྡོ་རྗེའི་གསུང་ལས། མ་འོངས་ལྔ་བརྒྱའི་ཐ་མ་ལ། མ་རུང་གདུལ་བྱ་འདུལ་བ་ཡི། །ཐུགས་རྗེ་ཆེན་པོ་སྤྱན་རས་གཟིགས། །
རྒྱལ་བ་རྒྱ་མཚོའི་ཕྲིན་ལས་ཀྱིས། །རྒྱ་བོད་ཧོར་གསུམ་འདུལ་བ་ཡིས། །དུས་གསུམ་མཁྱེན་པ་མཚུར་ཕུ་ཞེས། །གྲགས་པ་
ཀརྨའི་མིང་ཅན་འབྱུང༌། །ཞེས་སོགས་ནས། པདྨ་ང་དང་གཉིས་སུ་མེད། །ཞེས་དང་། བཅོམ་ལྡན་སེང་གེའི་མཚན་དང་ལྡན། །
བྱམས་མགོན་ཐུགས་རྗེ་ཆེན་པོའི་སྲས། །འཁོར་བ་དོང་སྤྲགས་ཞེས་བྱ་བར། །བདེ་བར་གཤེགས་པའི་ལུང་བསྟན་ཏོ། །ཞེས་
སོགས་དང༌། ཀརྨ་པ་དང་དཀོན་མཆོག་འབངས། །པདྨ་འབྱུང་གནས་བདག་ཉིད་རྣམས། །སྣང་ཚུལ་ཙམ་དུ་ཐ་དད་ཀྱང་། །
དོན་ལ་དབྱེར་མེད་ངོ་བོ་གཅིག །ཅེས་སོགས་གུ་རུ་ཉིད་ཡིན་པ་དང༌། མཐོང་ཐོས་དྲན་རེག་ཐམས་ཅད་དོན་དང་ལྡན་པའི་
ལུང་བསྟན་མང་ཞིང༌། དེ་མཚུངས་གྲུབ་ཆེན་ཀརྨ་པ་ཉིད་ཀྱི་ཞལ་ནས་ཀྱང་། ང་ལན་རེ་སྣང་བ་མཐའ་ཡས་ཡིན། །ལན་རེ་
ཐུགས་རྗེ་ཆེན་པོ་ཡིན། །ལན་རེ་པདྨ་འབྱུང་གནས་ཡིན། །ལན་རེ་ཁྲོ་བོ་རྟ་མགྲིན་ཡིན། །ལན་རེ་ཀརྨ་པཀྴི་ཡིན། །ཞེས་
སོགས་བླ་མ་སྐུ་གསུམ་དང་ཐ་མི་དད་པ་དང༌། གཞན་ཡང་འཕགས་ཡུལ་གྱི་གྲུབ་ཆེན་ས་ར་ཧ་དང་དཔལ་ལྡན་དཔའ་བོ་
སོགས་དུ་མ་དང་། བོད་ཡུལ་གྱི་མཆོག་དབྱངས་པུ་ཏིཾ་ཤ་ར་བ་ཁ་རག་སྒོམ་ཆུང་སོགས་མདོར་ན་རྗེ་བརྒྱད་པས་ཞལ་ནས་བོད་
ཡུལ་འདི་གཅིག་པུར་ཡང་སྤྲུལ་པ་འབུམ་ཚོ་ལྔ་ཙམ་ཡོད་པ་སོགས་དང༌། རབ་འབྱམས་ཞིང་གི་བདག་པོར་གསུངས་པ་
སོགས་ཏེ་རང་ཅག་ཚུར་མཐོང་བྱིས་པའི་བསམ་བརྗོད་ཀྱི་ཡུལ་ལས་འདས་པ་འདི་ལྟ་བུ་ལ་གསོལ་བ་འདེབས་ནུས་ན་ཆོས་
ཚུལ་བཞིན་ཉམས་སུ་མ་ལོན་ཀྱང་བླ་མའི་ཕྱོགས་སུ་མགོ་བོ་བསྟན་ནས་ཉལ་བས་ཀྱང་དོན་འགྲུབ་པ་དང་བདེ་བ་ཅན་དུ་ཀརྨ་
པ་ཉིད་འཕགས་པ་སྤྱན་རས་གཟིགས་ཡིན་པས་དེ་ཉིད་ཀྱི་ལག་པ་བརྐྱང་བསྐུམ་ཙམ་ལ་འདྲེན་པའི་ཞལ་བཞེས་སོགས་
གསུངས་པས་ན་འབྲེལ་ཚད་དོན་ལྡན་ཡིན་པ་ལ་ངེས་ཤེས་གཏིང་ཚུགས་རྙེད་ནས་བློ་གཏད་ལིང་བསྐྱུར་གྱི་ཚུལ་བཞིན་བསྟེན་
ནུས་པའི་སྐལ་ལྡན་དག་གི་དོན་གཉིས་ལྷུན་གྱིས་འགྲུབ་པར་གདོན་མི་ཟ་བར་རིགས་པར་བྱས་ལ་དོན་དུ་གཉེར་བ་ཆེན་པོར་
བྱའོ། །
248

ཐུགས་རྗེ་ཆེན་པོ་ཆོས་རྗེ་བླ་མ་ཀརྨ་པའི་བླ་མའི་རྣལ་འབྱོར་ཚོགས་མཆོད་དང་བཅས་པ་དོན་གཉིས་ལྷུན་གྲུབ།
དེས་ན་རང་ཉིད་གང་ལ་མོས་པ་སུ་ལ་གསོལ་བ་འདེབས་ཀྱང་ཡིད་ཆེས་གཏིང་ཚུགས་ཀྱི་བློ་གཏད་ལིངས་བསྒྱུར་
བྱེད་པ་ནི་བྱིན་རླབས་འབྱུང་བའི་གནད་དམ་པ་སྟེ། ཨོ་རྒྱན་ཆེན་པོའི་ཞལ་ནས། ཚ་བའི་ཡུལ་མེད་ན་རྒྱ་སྐྱེགས་ཀྱི་ནུས་པ་མི་
འོང་། དད་པའི་ཞིང་ས་མེད་ན་བྱང་ཆུབ་ཀྱི་མྱུ་གུ་མི་སྐྱེ། ཡིད་ཁྱེད་ཤེས་ཀྱི་བློ་མ་ཁེལ་ན་དཀོན་མཆོག་གསུམ་གྱི་བྱིན་རླབས་
རྒྱང་རིང༌། ཞེས་གསུངས་པས་འདིར་བསྟན་རྣམས་ཀྱིས་མཚོན་ནས་བླ་མ་དང་ཆོས་ལུགས་གྲུབ་མཐའ་རང་ཉིད་སུ་ལ་མོས་
པ་དེ་ཉིད་ལ་སྔོན་ནས་ལས་འཕྲོ་ཡོད་པར་གསུངས་ཤིང་ངོ་བོ་ནི་རོ་གཅིག་པས་ཁྱད་པར་མ་མཆིས་པས་ན་ལུང་རིགས་མན་
ངག་གི་སྒོ་ནས་ཐོས་བསམ་སྒོམ་པས་གང་དང་གང་ལ་གསོལ་བ་འདེབས་པར་སྤྲོ་ཡང་ཐེ་ཚོམ་དང་བྲལ་བས་བློ་གཏད་ལིངས་
བསྒྱུར་གྱི་ཡིད་ཆེས་དང་འཕོ་འགྱུར་མེད་པའི་དད་པ་བརྟན་པས་མི་གཡོ་བ་ཐམས་ཅད་ངོ་བོ་གཅིག་པའི་ངེས་ཤེས་གཏིང་
ཚུགས་དང་གསུམ་པོ་འདི་ལ་གོ་ལོ་ཙམ་དུ་མ་སོང་བར་རྒྱུད་ལ་སྐྱེ་ངེས་པ་ཞིག་གལ་ཆེ་བར་སྣང་སྟེ། གུ་རུ་རིན་པོ་ཆེའི་རྡོ་རྗེའི་
གསུང་ལས། གསོལ་བ་འདེབས་པ་ལ་དང་པོ་ལོ་རྒྱུས་བརྗོད་པས་དང་བ་འདྲེན་ཡོན་ཏན་མཐོང་བས་དད་པ་སྐྱེ། ཡིད་ཁྱེད་
ཤེས་ཀྱི་དད་པས་བྱིན་རླབས་འཇུག །བློ་ཐེ་ཚོམ་བྲལ་བས་བསམ་པ་འགྲུབ། །ཅེས་གསུངས་ཕྱིར་འདིར་བླ་མའི་རྣལ་འབྱོར་
གྱི་ཐོག་མཐའ་ལ་ཚིག་ཚོགས་མང་ཙམ་བྱུང་ཡང་རང་ཉིད་ཀྱི་དྲན་པ་གསོ་བའི་ཆེད་དང་། ཕྱིས་སུ་བྱང་ཐང་གི་སྐྱེ་བོ་བླུན་དད་
ཅན་རང་འདྲའི་རྨོངས་པ་འགའ་ཡི་དཔེ་འདི་མཐོང་ན་བག་ཆགས་ཀྱི་འབྲེལ་བ་ཕྲན་བུ་འཇོག་པའང་སྲིད་སྙོམས་ནས་བཀོད་
པས་ན་བླ་མ་བསྟེན་ཚུལ་བསམ་པའི་སྒོ་ནས་གསུམ་དང་སྦྱོར་བའི་སྒོ་ནས་གསུམ་གསོལ་བ་འདེབས་ཚུལ་དང་བདུན་པོ་འདི་
ཁྲིད་ཡིག་དང་བླ་མ་ལ་གསུངས་པ་ཞིབ་རྒྱས་སུ་ཐོས་པས་སོ། །བསམ་པའི་ངེས་པ་རྙེད། བསྒོམ་པ་སྟེ་ལག་ལེན་དུ་གང་ཐེབ་
བྱེད་པ་ནི་ཤིན་ཏུ་གནད་ཆེ་བར་སྣང་ངོ་། །
བསམ་
དེ་ལྟར་འབྲེལ་ཐོབ་ཀྱི་བླ་མ་བཀའ་དྲིན་ཅན་རྣམས་ཚུལ་བཞིན་བསྟེན་ནས་གསོལ་བ་བཏབ་པའི་ཕན་ཡོན་ནི་
མ་གྱིས་མི་ཁྱབ་པ་ཡོད་པའང་ཕྱོགས་ཙམ་ཞིག་གོང་དུ་དགོས་ཆེད་བསྟན་པའི་སྐབས་སུ་གོ་བར་འགྱུར་ཞིང༌། མདོར་
བསྡུས་ན། རིག་འཛིན་པདྨ་ཀ་རས་ཞལ་གདམས་སྙིང་བྱང་ལས། དམ་པའི་ཆོས་ཚུལ་བཞིན་དུ་བྱེད་པ་ལ་བར་ཆད་ཀྱི་རྣམ་པ་
མཐའ་ཡས་པ་ཞིག་འབྱུང་ནའང༌། དེ་སེལ་བའི་ཐབས་བླ་མ་ལ་གསོལ་བ་འདེབས་པ་ཁོ་ན་ཡིན་ཏེ། དེ་ལས་ལྷག་པའི་
གདམས་པ་ནི་དུས་གསུམ་གྱི་སངས་རྒྱས་ཀྱིས་ཀྱང་མ་གསུངས་མི་གསུང་གསུང་བར་མི་འགྱུར་རོ། །བར་ཆད་ཐམས་ཅད་
བསལ་ན་དངོས་གྲུབ་ཀྱང་དེས་འཐོབ་པ་ཡིན། དེ་ལ་བརྟེན་ནས་ལམ་ཐམས་ཅད་ཀྱང་བགྲོད་པ་ཡིན་པས། ཐོག་མར་ཕྱི་ནང་
249

གངས་ཅན་རིག་བཅུད་ལས།
ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
གསང་བའི་བར་ཆད་སེལ་བའི་སླད་དུ་བླ་མ་ལ་གསོལ་བ་འདེབས་པ་འདི་ཉིད་གལ་ཆེའོ། །ཞེས་གསུངས་ཤིང་། རྒོད་ཚང་པ་
རྩེ་ལོ་རིན་པོ་ཆེས་ཀྱང་། བླ་མའི་རྣལ་འབྱོར་རྒྱུན་ལྡན་དུ་ཉམས་སུ་བྱུང་བ་ནི། ཆོས་ཐམས་ཅད་ཀྱི་སྙིང་པོ། རིག་འཛིན་གྲུབ་
ཐོབ་ཐམས་ཅད་ཀྱི་གཤེགས་ཤུལ། ཟབ་དོན་གདམས་པ་ཀུན་གྱི་གནད་འགག །སྨིན་བྱེད་དབང་བསྐུར་ཐམས་ཅད་ཀྱི་
མཆོག་གྱུར། གྲོལ་བྱེད་ཟབ་ཁྲིད་ཀྱི་གཙོ་བོ། སྡིག་བཤགས་སྒྲིབ་སྦྱོང་ཐམས་ཅད་ཀྱི་དམ་པ། ཅི་བྱེད་ཆོས་སུ་འགྲོ་བའི་མན་
ངག་ཡང་སྙིང་དུ་གྱུར་པ། ཞེས་གསུངས་པས་དེས་ན་སྐྱབས་ཡུལ། བླ་མ་ཡི་དམ་ལ་སོགས་པ་ཐམས་ཅད་ཐ་དད་མིན་པར་ངོ་
བོ་གཅིག་པའི་ངེས་པ་གཏིང་ཚུགས་བསྐྱེད་དེ། རེས་བླ་མར་བསྒོམས་ནས་གསོལ་བ་འདེབས། རེས་ཡི་དམ་དུ་བསྒོམ་པས་
བསྙེན་སྒྲུབ་དུས་དང་རྣམ་པ་ཀུན་ཏུ་ལུས་ཡི་དམ་གྱི་ལྷར་བསྒྲོམ་ཞིང་སྤྱི་བོར་བླ་མ་འབྲལ་མེད་ཀྱི་མོས་གུས་གདུང་ཤུགས་དང་།
སྐྱབས་སུ་འགྲོ་བས་རྒྱབ་བརྟེན། སེམས་བསྐྱེད་བཟང་པོས་གཞི་གཏིང༌། མི་རྟག་དང་ངེས་འབྱུང་གིས་རྒྱུད་བསྐལ། ལས་
འབྲས་བསླུ་མེད་ཡིད་ཆེས་ཀྱིས་རྩིས་སྲུང་གཟབ། སྨོན་ལམ་རྣམ་དག་ལ་གྲོགས་བཅོལ། བླ་མ་སྐུ་གསུམ་གྱི་ཡོན་ཏན་དང་
རྣམ་ཐར་རྨད་བྱུང་དེ་ཉིད་རང་རྒྱུད་ལ་མངོན་དུ་བྱེད་སྙམ་པའི་སྙིང་སྟོབས་ཆེན་པོས་གོ་གྱོན་ཏེ་བྱང་ཆུབ་ཀྱི་སེམས་རིན་པོ་ཆེ་
རྣམ་པ་གཉིས་ལ་རེས་འཇོག་མེད་པར་
ད་པར་འབད་ན། དམ་པ་ཆོས་ཀྱི་ཡོན་ཏན་མཐུ་ཆེ་བའི་ཕྱིར་དལ་འབྱོར་ཆུད་མ་གསན་པའི་
འཁོས་བསྟུན་གྱི་སྙིང་པོ་ཞིག་ལོན་སྲིད་པས་སྙིང་ལ་རུས་པ་བསྐྱེད་ཅིག །ཅེས་རང་ཉིད་ལ་གདམས་སོ། །རྒྱལ་བ་ཀུན་གྱི་
ཕྲིན་ལས་པ། །སྐུ་གསུམ་བླ་མའི་སྒྱུ་འཕྲུལ་གར། །འཇིག་རྟེན་དབང་ཕྱུག་ཀརྨ་པའི། །བླ་མའི་རྣལ་འབྱོར་ཚོགས་མཆོད་
བཅས། །ཉུང་འདུས་དོན་གཉིས་ལྷུན་གྲུབ་འདི། །འགྲོ་མགོན་གནང་བ་ཐོབ་བརློམས་ནས། །བློ་སེམས་བདེ་བའི་ཞེ་གདིང་
བཅས། །དད་པ་ཁོ་ནས་ཀུན་བསླངས་ཏེ། །རང་བཟོའི་ཚིག་རིས་ཅི་ནུས་སྤངས། །སྐྱེས་མཆོག་གསུང་གསང་ཁོ་ན་འགྲིགས། །
འདི་ལ་འགལ་འཁྲུལ་ཆ་མཆིས་ན། །དཔལ་ལྡན་བླ་མའི་དྲུང་དུ་བཤགས། །འདི་ཕྱིར་མི་སྒྲིབ་དངོས་གྲུབ་སྩོལ། །འདི་བྲིས་
དགེ་བའི་ཆ་མཆིས་ན། །བདག་དང་མཁའ་མཉམ་མ་རྒན་འགྲོ། །ཟབ་ལམ་བླ་མའི་མོས་གུས་ཀྱིས། །ཚེགས་མེད་རྣམ་གྲོལ་
རྒྱུ་གྱུར་ཅིག །མཆོག་གསུམ་རྩ་གསུམ་བདེན་པའི་མཐུས། །དེ་བཞིན་འགྲུབ་པའི་བཀྲ་ཤིས་སྩོལ། །
ཅེས་པ་ཆོས་རྗེ་ཀརྨ་པའི་བླ་མའི་རྣལ་འབྱོར་རྒྱལ་མཆོག་བཅུ་བཞི་པས་སྩལ་བའི་རྨད་དུ་འབྱུང་བ་མཆིས་ཀྱང་འདོན་
ཆ་རྒྱས་པས་ཕྲལ་ཕྲལ་དང་། ཐུན་མཚམས་ལྟ་བུ་ལ་ལྕོགས་དཀའ་བས་ཉུང་བསྡུས་ཞིག་༧སྐྱབས་རྗེ་མཆོག་སྤྲུལ་རིན་པོ་ཆེ་
ལ་གསོལ་བ་བཏབ་ཀྱང་བསྟན་འགྲོའི་མཛད་པ་རྒྱ་ཆེ་སྟབས་རེ་ཞིག་མ་གྲུབ་པས། གུས་འབངས་ལས་ཀྱི་བྱང་ཐང་དུ་འཁྱར་
250

ཐུགས་རྗེ་ཆེན་པོ་ཆོས་རྗེ་བླ་མ་ཀརྨ་པའི་བླ་མའི་རྣལ་འབྱོར་ཚོགས་མཆོད་དང་བཅས་པ་དོན་གཉིས་ལྷུན་གྲུབ།
བ་དང་། སླར་ཡང་ཞུ་ཡིག་ལྟ་བུར་ཕུལ་ན་དཔེ་ཙམ་འབྱོར་སྲིད་ནའང་ལྗགས་ལུང་དང་བཅས་པ་མཉམ་འབྱོར་དཀའ་བ་དང་
མ་ཟད་མདོ་ཁམས་སུ་ཆིབས་བསྒྱུར་མཛད་པས་ངེས་པར་གུས་འབངས་ནད་བུ་རྟག་པའི་ངེས་པ་མེད་པས་ཕྱིར། སངས་རྒྱས་
བསྒོམ་པའི་གསུང་བཞིན་༧རྒྱལ་མཆོག་བཅུ་བཞི་པ་ཆེན་པོས། སྤྱིར་གསོལ་བ་འདེབས་པ་དང་། སྨོན་ལམ་གྱིས་མཚོན་པ་
འདི་ཀུན་ལ་རང་བཟོ་དང་གཟུ་ལུམ་གྱི་ཉེས་པ་མི་འབྱུང་བས་རང་གང་འདོད་པའི་གསོལ་བ་བཏབ་པས་ཆོག་པ་ཡིན། ཞེས་
གསུངས་པ་དང་། ཀུན་མཁྱེན་བློ་གྲོས་མཐའ་ཡས་ཀྱི་ཞལ་ནས། བླ་མ་མཆོད་པའི་ཚུལ་ཐུན་མོང་བ་ནི་ཚིག་གི་སྤྲོས་པ་རྒྱས་
བསྡུས་ཙམ་ལས་དོན་དུ་ཡན་ལག་བདུན་པའི་བསགས་སྦྱོང་དང་གསོལ་འདེབས་གུ་རུ་ལུགས་སུ་གདབ་པ་ཙམ་ཡིན། ཞེས་
གསུངས་པས་ན། བླ་མ་མཆོད་པ་ཡེ་ཤེས་མཆོག་སྩོལ་དང་ཡེ་ཤེས་དཔལ་འབར་གཉིས་ཀྱི་དབང་ལུང་ཁྲིད་ཡིག་ཟིན་བྲིས་
ཡོངས་རྫོགས་དང༌། ཟབ་གསང་སྒོ་འབྱེད་དང་མོས་གུས་སྒོ་འབྱེད་ཀྱི་ལུང་རྣམས་ལེགས་པར་ཐོབ་པའི་རང་བཟོའི་ཚིག་རིས་
ཀྱི་དབེན་གང་ཐུབ་ཐོག་སྐྱེས་བུ་དམ་པའི་གསུང་ཁོ་ན་བསྒྲིགས་ན་རུང་བའང་སྲིད་དེ་འོན་ཀྱང་སོ་སྐྱེའི་མི་རྟོགས་པས་བླ་མ་
ས་གཟིགས་ལ་གསོལ་བ་དྲག་ཏུ་བཏབ་ནས་བྱུང་མིན་བརྟགས་པ་བགྱིས་པས་རུང་བའི་མཚན་མ་བྱུང་བས་དགའ་སྤྲོ་
དང་བཅས། གང་གིས་བསྟན་པ་ལ་མི་ཕྱེད་པའི་འདུན་པ་ཅན་བཀའ་འབངས་ཀྱི་ཐ་ཤལ་སེར་གཟུགས་མ་ཎཾ་པ་ཀརྨ་ངེས་དོན་
བསྟན་རྒྱས་ཀྱི་ཤིང་སྤྲེལ་ལོར་རྒྱལ་བ་ལྷ་ལས་བབས་པའི་དུས་ཆེན་ཟླ་བའི་ཡར་ཚེས་བརྒྱད་ཆུ་འཛིན་ནམ་མཁའི་ནོར་བུ་དང་
གྲོ་བཞིན་ལྷ་མོ་རྩེ་བའི་ཉིན་དབུ་བརྩམས་ཏེ་ཐུན་མཚམ་ཡིན་ཁུལ་འགའ་ཞིག་ཏུ་བྲིས་ཤིང་སྨིན་ཟླའི་ཡར་ཚེས་བཅུ་རིག་
སྤྱན་རས་ག
འཛིན་པདྨ་ཀཱ་ར་དང་། ཨརྱ་ཏ་རེ་བདེ་མཆོག་དཔའ་བོ་མཁའ་འགྲོ་སོགས་ཀྱི་དུས་ཆེན་པ་སང་ནམ་གྲུའི་འཆི་མེད་གྲུབ་པའི་
ར་བ་སོགས་དགེ་མཚན་མང་འཛོམས་ཀྱི་གུང་ཐུན་སྐབས་ཚོགས་མཆོད་གསོལ་བ་བཏབ་པ་དང་ལྷན་ཅིག་གྲུབ་པར་
བགྱིས་པས་འདིས་ཀྱང་སྙིང་པོའི་རྒྱལ་བསྟན་དར་རྒྱས་ཡུན་རིང་དུ་གནས་ཤིང་བདག་སོགས་མཁའ་ཁྱབ་འགྲོ་ཚོགས་ཇི་སྙེད་
བླ་མ་ཚུལ་བཞིན་བསྟེན་པའི་སྐལ་པ་དང་ལྡན་པའི་རྒྱུར་གྱུར་ཅིག །མངྒ་ལཾ།
251

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།